Άρθρωμα
Περιεχόμενα
Δείκτης 🔎︎

# Επιλογές

Επιλέξτε τις επιλογές για την αυτόματη διόρθωση λαθών καθώς πληκτρολογείτε και μετά κάντε κλικ στο OK.

Για να έχετε πρόσβαση σε αυτήν τη λειτουργία...

Επιλέξτε την καρτέλαΕργαλεία - Αυτόματη διόρθωση - Επιλογές αυτόματης διόρθωσης - Επιλογές.

Στα έγγραφα κειμένων, μπορείτε να επιλέξετε να εφαρμόσετε τις διορθώσεις αυτόματης διόρθωσης ενώ πληκτρολογείτε [T], ή μόνο όταν τροποποιείτε το υπάρχον κείμενο [M], με το Εργαλεία - Αυτόματη διόρθωση - Εφαρμογή.

Όταν επιλέξετε να τροποποιήσετε υπάρχον κείμενο με όλες τις επιλογές αποεπιλεγμένες, όλα τα "Προκαθορισμένo" στυλ παραγράφου ακόμα θα μετατραπούν σε στυλ "Σώμα κειμένου".

### Χρήση πίνακα αντικατάστασης

Αν πληκτρολογήσετε ένα συνδυασμό γραμμάτων που ταιριάζει μία συντόμευση στον πίνακα αντικατάστασης, , ο συνδυασμός γραμμάτων αντικαθίσταται με το κείμενο αντικατάστασης.

### Διόρθωση ΔΥο ΑΡχικών ΚΕφαλαίων

Αν πληκτρολογήσετε δύο κεφαλαίους χαρακτήρες στην αρχή μιας "ΛΕξης", ο δεύτερος κεφαλαίος χαρακτήρας αντικαθίσταται αυτόματα από έναν πεζό χαρακτήρα.

### Εκκίνηση κάθε πρότασης με κεφαλαίο χαρακτήρα.

Εμφανίζει ως κεφαλαίο τον πρώτο χαρακτήρα κάθε πρότασης.

Ο πρώτος χαρακτήρας σε ένα κελί Calc δε γίνεται ποτέ αυτόματα κεφαλαίος.

### Αυτόματα *έντονα*, /πλάγια/, -διακριτή διαγραφή- και _υπογράμμιση_

Εφαρμόζει αυτόματα μορφοποίηση έντονων, πλάγιων, διακριτής γραφής ή υπογράμμισης στο κείμενο που περικλείεται από αστερίσκους (*), πλάγιες καθέτους (/), ενωτικών (-) και υπογραμμίσεων (_), αντίστοιχα. Αυτοί οι χαρακτήρες εξαφανίζονται μετά την εφαρμογή της μορφοποίησης.

Αυτή η λειτουργία δε δουλεύει εάν οι χαρακτήρες μορφοποίησης * / - _ εισάγονται με έναν Επεξεργαστή μεθόδου εισαγωγής.

### Αναγνώριση URL

Δημιουργεί αυτόματα έναν υπερσύνδεσμο όταν πληκτρολογείτε ένα URL.

### Αντικατάσταση παυλών

Αντικαθιστά μία ή δύο θέσεις διαχωρισμού με μία μεγάλη παύλα (δείτε τον ακόλουθο πίνακα).

Το κείμενο θα αντικατασταθεί αφότου πληκτρολογήσετε συνεχόμενα κενά (κενό, tab, αλλαγή γραμμής). Στον ακόλουθο πίνακα, τα Α και Β υποδεικνύουν κείμενο αποτελούμενο από χαρακτήρες μεταξύ A και z ή ψηφία μεταξύ 0 και 9.

Κείμενο που πληκτρολογείτε: | Αποτέλεσμα που παίρνετε:
Α - Β (Α, κενό, μείον, κενό, Β) | A – B (A, κενό, en-dash, κενό, B)
Α -- Β (Α, κενό, μείον, μείον, κενό, Β) | A – B (A, κενό, en-dash, κενό, B)
Α--Β (Α, μείον, μείον, Β) | A—B (A, em-dash, B) (δείτε τη σημείωση κάτω από τον πίνακα)
Α-Β (Α, μείον, Β) | Α-Β (απαράλλαχτα)
Α -Β (Α, κενό, μείον, Β) | Α -Β (απαράλλαχτα)
Α --Β (Α, κενό, μείον, μείον, Β) | A –B (A, κενό, en-dash, B)

Αν τα ενωτικά είναι εκεί μεταξύ αριθμών ή το κείμενο έχει την ιδιότητα ουγγρικής ή φιλανδικής γλώσσας, τότε δύο ενωτικά σε μια ακολουθία Α--Β αντικαθίστανται από ένα en-dash αντί από ένα em-dash.

### Διαγραφή κενών και στηλοθετών στην αρχή και το τέλος παραγράφου

Αφαίρεση κενών και στηλοθετών στην αρχή παραγράφου. Για χρήση αυτής της επιλογής, η επιλογή Εφαρμογή προτύπων πρέπει επίσης να επιλεγεί.

### Διαγραφή κενών και στηλοθετών στο τέλος και αρχή των γραμμών

Αφαιρεί κενά και στηλοθέτες στην αρχή κάθε γραμμής. Για χρήση αυτής της επιλογής, η επιλογή Εφαρμογή προτύπων πρέπει επίσης να επιλεγεί.

### Παράβλεψη διπλών κενών

Αντικαθιστά δύο ή περισσότερα συνεχόμενα κενά με ένα κενό.

### Εφαρμογή αρίθμησης - σύμβολο

Αυτόματη δημιουργία ενός αριθμημένου καταλόγου όταν πατάτε Enter στο τέλος μιας γραμμής που ξεκινά με έναν αριθμό ακολουθούμενο από μια περίοδο, κενό και κείμενο. Εάν η γραμμή ξεκινά με ενωτικό (-), σύμβολο (+), ή ένα αστερίσκο (*), ακολουθούμενη από κενό και κείμενο, ένας κατάλογος κουκκίδων δημιουργείται όταν πατάτε Enter.

Για ακύρωση της αυτόματης αρίθμησης όταν πατάτε Enter στο τέλος μιας γραμμής που ξεκινά με σύμβολο αρίθμησης, πατήστε Enter ξανά.

Η επιλογή της αυτόματης αρίθμησης εφαρμόζεται μόνο σε παραγράφους που είναι μορφοποιημένες με στυλ παραγράφου "Προεπιλογή", "Σώμα κειμένου", ή "Σώμα κειμένου με εσοχή".

### Εφαρμογή περιγράμματος

Εφαρμόζει αυτόματα ένα περίγραμμα στη βάση της παραγράφου που προηγείται όταν πληκτρολογήσετε τρεις ή περισσότερους συγκεκριμένους χαρακτήρες και μετά πατήσετε Enter. Για τη δημιουργία μιας απλής γραμμής, πληκτρολογήστε τρεις ή παραπάνω παύλες (-), ή υπογραμμίσεις ( _ ), και μετά πατήστε Enter. Για τη δημιουργία μιας διπλής γραμμής, πληκτρολογήστε τρία ή περισσότερα ίσον (=), αστερίσκους (*), περισπωμένη (~), ή σήματα δίεσης (#) και μετά πατήστε Enter.

Για να διαγράψετε τη δημιουργημένη γραμμή, κάντε κλικ στην παράγραφο πάνω από τη γραμμή, επιλέξτε Μορφή - Παράγραφος - Περιγράμματα, διαγράψτε το κάτω περίγραμμα.

Ο ακόλουθος πίνακας συνοψίζει το πάχος της γραμμής για τους διαφορετικούς χαρακτήρες:

--- | Απλή υπογράμμιση 0.5pt
___ | Απλή υπογράμμιση 1.0pt
=== | Διπλή υπογράμμιση 1.1pt
*** | Διπλή υπογράμμιση 4.5pt
~~~ | Διπλή υπογράμμιση 6.0pt
### | Διπλή υπογράμμιση 9.0pt

Σχεδίαση γραμμών σε κείμενο

### Δημιουργία πίνακα

Δημιουργεί ένα πίνακα όταν πατάτε Enter μετά την πληκτρολόγηση μιας σειράς ενωτικών (-) ή στηλοθετών χωρισμένων με σύμβολα συν, δηλαδή, +------+---+. Τα σύμβολα συν δείχνουν διαιρέτες στηλών, ενώ τα ενωτικά και οι στηλοθέτες δείχνουν το πλάτος στήλης.

+-----------------+---------------+------+

### Εφαρμογή προτύπων

Αυτόματη αντικατάσταση του προτύπου παραγράφου "Προεπιλογή" με τα πρότυπα παραγράφου Κεφαλίδα 1 έως Κεφαλίδα 8. Για εφαρμογή του πρότυπου παραγράφου Κεφαλίδα 1, πληκτρολογήστε το επιθυμητό κείμενο ως κεφαλίδα (χωρίς τελεία) και έπειτα πατήστε Enter δυο φορές. Για εφαρμογή υποκεφαλίδας, πατήστε Tab μία ή περισσότερες φορές, πληκτρολογήστε το κείμενο (χωρίς τελεία) και έπειτα πατήστε Enter.

### Αφαίρεση κενών παραγράφων

Αφαιρεί κενές παραγράφους από το τρέχον έγγραφο όταν επιλέξετε Εργαλεία - Αυτόματη διόρθωση - Εφαρμογή.

### Αντικατάσταση προσαρμοσμένων προτύπων

Αντικατάσταση προσαρμοσμένου προτύπου παραγράφου στο τρέχον έγγραφο με πρότυπα παραγράφου "Προεπιλογή", "Σώμα κειμένου", ή "Εσοχή σώματος κειμένου".

### Αντικατάσταση κουκκίδων με

Μετατροπή παραγράφων που αρχίζουν με ενωτικό (-), σύμβολο συν (+), ή αστερίσκο (*) άμεσα ακολουθούμενα από κενό ή στηλοθέτη, σε καταλόγους με κουκκίδες. Αυτή η επιλογή δουλεύει σε παραγράφους που μορφοποιούνται με τεχνοτροπίες παραγράφων "Προεπιλογή", "Σώμα κειμένου", ή "Εσοχή σώματος κειμένου". Για αλλαγή της χρησιμοποιούμενης τεχνοτροπίας κουκκίδων, επιλέξτε αυτήν την επιλογή και έπειτα πατήστε Επεξεργασία.

### Συγχώνευση παραγράφων μονών γραμμών εάν το μήκος είναι μεγαλύτερο από ...

Συγχώνευση διαδοχικών παραγράφων μονών γραμμών σε μια παράγραφο. Αυτή η επιλογή δουλεύει μόνο σε παραγράφους που χρησιμοποιούν το πρότυπο παραγράφου "Προεπιλογή". Εάν η παράγραφος είναι μεγαλύτερη από την προκαθορισμένη τιμή μήκους, η παράγραφος συνδυάζεται με την επόμενη παράγραφο. Για εισαγωγή τιμής διαφορετικού μήκους, διαλέξτε την επιλογή και έπειτα κλικ στο Επεξεργασία.

## Επεξεργασία

Τροποποιεί την επιλεγμένη ρύθμιση Αυτόματης Διόρθωσης.

## Πλήκτρα διαλόγου

### Επαναφορά

Επαναφέρει τις τροποποιημένες τιμές πίσω στις προηγούμενες τιμές της καρτέλας της σελίδας.

### Άκυρο

Κλείνει τον διάλογο και απορρίπτει όλες τις αλλαγές.

### Εντάξει

Αποθηκεύει όλες τις αλλαγές και κλείνει τον διάλογο.