Συμπλήρωση λέξης

Άρθρωμα
Περιεχόμενα
Δείκτης 🔎︎

# Συμπλήρωση Λέξεων

Θέστε τις επιλογές για να συμπληρώνονται συχνά εμφανιζόμενες λέξεις καθώς πληκτρολογείτε.

Για να έχετε πρόσβαση σε αυτήν τη λειτουργία...

Επιλέξτε την καρτέλαΕργαλεία - Αυτόματη διόρθωση - Επιλογές αυτόματης διόρθωσης - Συμπλήρωση λέξεων.

Συμπλήρωση λέξεων για έγγραφα κειμένου

## Ενεργοποίηση Συμπλήρωσης Λέξεων

Αποθηκεύει συχνά χρησιμοποιούμενες λέξεις και συμπληρώνει αυτόματα τη λέξη αφού πληκτρολογήσετε τρία γράμματα που αντιστοιχούν στα πρώτα τρία γράμματα μιας αποθηκευμένης λέξης.

## Προσθήκη διαστήματος

Αν δεν προσθέσετε στίξη μετά τη λέξη, το LibreOffice προσθέτει ένα κενό. Το κενό προστίθεται μόλις ξεκινάτε να πληκτρολογείτε την επόμενη λέξη.

## Εμφάνιση ως συμβουλή

Εμφανίζει τις ολοκληρωμένες λέξεις ως Συμβουλή Βοήθειας.

## Συλλογή λέξεων

Προσθέτει τις συχνά χρησιμοποιούμενες λέξεις σε έναν κατάλογο. Για να διαγράψετε μία λέξη από τον κατάλογο συμπλήρωσης λέξης επιλέξτε τη λέξη και έπειτα πατήστε στο Διαγραφή καταχώρισης.

## Κατά το κλείσιμο ενός εγγράφου να απομακρύνονται από τον κατάλογο οι συλλεγμένες από αυτό λέξεις

Όταν ενεργοποιηθεί, ο κατάλογος θα εκκαθαρίζεται στο κλείσιμο του τρέχοντος εγγράφου. Όταν απενεργοποιηθεί ο κατάλογος συμπλήρωσης λέξεων θα είναι διαθέσιμος και σε άλλα έγγραφα αφού κλείσετε το έγγραφο. Ο κατάλογος παραμένει διαθέσιμος μέχρι το κλείσιμο του LibreOffice.

## Αποδοχή με

Επιλέξτε το πλήκτρο που θέλετε να χρησιμοποιείτε για την αποδοχή της αυτόματης συμπλήρωσης λέξης.

Πατήστε Esc για να αρνηθείτε τη συμπλήρωση λέξης.

## Ελάχιστο μήκος λέξης

Εισάγετε το ελάχιστο μήκος λέξης ώστε μια λέξη να είναι δυνατόν να επιλεχθεί για το χαρακτηριστικό συμπλήρωσης λέξεων.

## Μέγιστος αριθμός καταχωρήσεων

Εισάγετε το μέγιστο αριθμό λέξεων που θέλετε να αποθηκεύσετε στον κατάλογο συμπλήρωσης λέξεων.

## Κατάλογος συμπλήρωσης λέξεων

Καταχωρίζει τις λέξεις που συλλέχθηκαν. Ο κατάλογος είναι έγκυρος μέχρι να κλείσετε το τρέχον έγγραφο. Για να γίνει ο κατάλογος διαθέσιμος σε άλλα έγγραφα στην τρέχουσα σύνοδο, απενεργοποιήστε "Όταν κλείνει ένα έγγραφο, αφαιρέστε τις λέξεις που συλλέχθηκαν από αυτό από τον κατάλογο".

Όταν ενεργοποιείται ο αυτόματος ορθογραφικός έλεγχος, συλλέγονται μόνο οι λέξεις που αναγνωρίζονται από τον ορθογραφικό έλεγχο.

## Διαγραφή καταχώρησης

Διαγράφει την επιλεγμένη λέξη ή λέξεις από τον κατάλογο συμπλήρωσης λέξεων.

## Πλήκτρα διαλόγου

### Επαναφορά

Επαναφέρει τις τροποποιημένες τιμές πίσω στις προηγούμενες τιμές της καρτέλας της σελίδας.

### Άκυρο

Κλείνει τον διάλογο και απορρίπτει όλες τις αλλαγές.

### Εντάξει

Αποθηκεύει όλες τις αλλαγές και κλείνει τον διάλογο.

Σχετικά θέματα

Συμπλήρωση λέξεων για έγγραφα κειμένου